b'\n_START_ARTICLE_\nVeretjen kulttuuri\n_START_PARAGRAPH_\nVeretjen kulttuuri vallitsi \xc3\x84\xc3\xa4nisen it\xc3\xa4puolella Ven\xc3\xa4j\xc3\xa4ll\xc3\xa4 noin 8850-7600 eaa., preboreaalikauden j\xc3\xa4lkipuoliskolla ja on siten mesoliittinen kauden kulttuuri. Se on saanut nimens\xc3\xa4 Veretje I asuinpaikan mukaan._NEWLINE_Kulttuurin alkuper\xc3\xa4 on joko Kundan kulttuurissa tai Butovon kulttuurissa. Sen arvellaan osaltaan vaikuttaneen Suomen asuttamiseen, sill\xc3\xa4 jotkut varhaisen mesoliittisen Suomen l\xc3\xb6yd\xc3\xb6t muistuttavat Veretjen kulttuurin esineist\xc3\xb6\xc3\xa4.\n_START_SECTION_\nAsuinpaikkoja\n_START_PARAGRAPH_\nVeretjen kulttuurin piiriin katsotaan kuuluvan useita asuinpaikkoja. Lat\xc5\xa1aj\xc3\xa4rven l\xc3\xa4hell\xc3\xa4 ovat Veretje I (9050-8520 BP eli 8200-7600 eaa. ), Suhoje, Pogosti\xc5\xa1t\xc5\xa1e ja Vjazovyi Mys. Lat\xc5\xa1aj\xc3\xa4rveen laskevan Kinemajoen varrella on Popovan kalmisto (9730-7150 BP eli 9100-6000 eaa. ). Andozeroj\xc3\xa4rven rannalla on asuinpaikka Andozero-M.'